AIZAWL Sr. SP TRAFFIC THUCHHUAH,"1516/2024-2025 Aizawl the 9th August, 2024: Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act, 1988 in thuneihna a pek ang leh Solid Waste & Traffic Management Committee, Zotlang, Aizawl te ngenna angin Pu Stephen Lalrinawma, MPS, Sr. Superintendent of Police, Traffic, Aizawl chuan mipui kea kalte him zawkna'n Zotlang Presbyterian Biak In atanga Chhangurkawn via Mandir kawnga lirthei tlan dan tur a hnuaia mi ang hian thupek a chhuah. He thupek hi ni 10.8.2024 (Inrinni) atanga thu leh awm hma chu hman tur a ni ang. Zotlang Presbyterian Biak In atanga Chhangurkawn via Madir panna hi Zing dar 08:00 - Zing dar 10:30 leh Tlai dar 04:00 - Tlai dar 06:00 chhung chho zawngin one way tur a ni. One Way anih chhungin helai kawngah hian Two Wheeler tiam lovin lirthei dang tlan chhoh phal a ni lo. He thupek hian chhiatrupna thil, kangmei leh emergency kaihhnawiha duty te, dan leh thupek pawimawh bika Police leh Magistrate duty te chetvelna a huam lo ang.",Dated: 9 th Aug 24 4:41 PM,https://dipr.mizoram.gov.in/post/aizawl-sp-thuchhuah1723201892